དེ་རྗེས་༸གོང་ས་མཆོག་གིས་བཀའ་སློབ་སྩལ་དོན།གཞོན་སྐྱེས་སློབ་ཕྲུག་ཁྱེད་ཚོར་སྐད་ཆ་བཤད་རྒྱུའི་གོ་སྐབས་བྱུང་བར་ཧ་ཅང་དགའ་སྤོབས་ཀྱི་ཚོར་སྣང་སྐྱེ་བཞིན་འདུགལས་འཆར་གྱི་འགན་འཛིན་ངོས་ཀྱི་ཨི་ཊ་ལིའི་གྲོགས་པོ་རྙིང་པ་ཁོང་གིས་ང་ཚོས་གང་བཤད་པ་དེ་དག་ལག་ལེན་བསྟར་བཞིན་ཡོད།ཧ་ཅང་རླབས་ཆེན་རེད།དུས་ཚོད་ནི་རྟག་ཏུ་འགྱུར་བཞིན་པ་ལས་དུས་ཚོད་འགྱུར་བ་མ་ཕྱིན་པར་གནས་ཐབས་རྩ་བ་ནས་མེད།སྔར་གང་བྱུང་བའི་གནས་ཚུལ་དེ་དག་ཚར་བ་ཡིན་སྟབས་དྲན་པའི་ཡུལ་ཙམ་དང་ལོ་རྒྱུས་ནང་འཁོད་རྒྱུ་ཙམ་ལས་བསྐྱར་ལོག་རྒྱག་རྒྱུ་གང་ཡང་མེད།མ་འོངས་པ་ད་དུང་འབྱུང་རྒྱུ་ཡིན་སྟབས་མ་འོངས་པའི་གནས་སྟངས་བཟང་པོ་ཞིག་ཡོང་ཐུབ་པ་བྱ་རྒྱུའི་གོ་སྐབས་ཡོད།གནས་སྟངས་འདིའི་འོག་ནས་ཁྱེད་ཚོ་མི་རབས་གཞོན་པ་ཚོ་མ་འོངས་པའི་མི་རབས་ཆགས་ཡོད།རྒྱ་གར་གྱི་མ་འོངས་པའི་གནས་སྟངས་བཟང་ངན་ཇི་འདྲ་ཡོང་མིན་ཁྱེད་ཚོའི་ལག་ཏུ་ཡོད།